Pinja Vuorinen

Pinja Vuorinen (s. 28. joulukuuta 1996) on suomalainen poliitikko, joka toimii vasemmistonuorten puheenjohtajana vuosina 2022–2023. Hänet valittiin tehtävään marraskuussa 2021. Vuorinen on aikaisemmin toiminut Etelä-Suomen vasemmistonuorten varapuheenjohtajana.

Vuorinen on kirjoittanut ylioppilaaksi Ressun lukiosta ja opiskelee poliittista taloutta Helsingin yliopistossa. Lisäksi hän on opiskellut taloustiedettä ja politiikan tutkimusta Glasgow’n yliopistossa. Vuorinen on suorittanut vapaaehtoisen asepalveluksen ja käynyt Reserviupseerikoulun. Hän toimii myös Kansan Uutisten kolumnistina.

Poliittisilta näkemyksiltään Vuorinen on kommunisti. Hän oli Vasemmistoliiton ehdokas vuoden 2023 eduskuntavaaleissa Helsingin vaalipiirissä. Hän sai 1075 ääntä ja jäi valitsematta.

Lähteet

Aiheesta muualla
https://www.pinjavuorinen.fi/

Vasemmistonuorten puheenjohtajat
Suomalaiset kommunistit
Vuonna 1996 syntyneet
Elävät henkilöt